laion/Wikipedia-Exotic huggingface dataset:
বিকিরণ

পদার্থবিদ্যায়, বিকিরণ হল, এক প্রকার শক্তি স্থানান্তর বা  নির্গমন প্রক্রিয়া যা তরঙ্গ বা কণা আকারে শূন্য স্থান বা মাধ্যমের মধ্য দিয়ে ভ্রমণ করে। এর মধ্যে অন্তর্ভুক্ত করা হয়েছে: ইলেক্ট্রোম্যাগনেটিক বিকিরণ, যেমন তাপ, রেডিও তরঙ্গ, দৃশ্যমান আলো, এক্স-রে, ও গামা বিকিরণ (γ) কণা বিকিরণ, যেমন আলফা বিকিরণ (α), বিটা, বিকিরণ (β)এবং নিউট্রন বিকিরণ (কণার নন-জিরো বিশ্রাম শক্তি) শাব্দ  বিকিরণ, যেমন আল্ট্রাসাউন্ড, শব্দ, এবং সিসমিক তরঙ্গ (একটি বাহ্যিক ট্রান্সমিশন মাধ্যমের উপর নির্ভরশীল) মহাকর্ষীয় বিকিরণ, বিকিরণ যা মহাকর্ষীয় তরঙ্গের বা  স্থান-কাল বক্রতা রূপ নেয়।  বিচ্ছুরিত কণার শক্তির উপর নির্ভর করে বিকিরণকে প্রায়ই আয়োনাজিং বা নন-আয়োনাজিং হিসাবে শ্রেণীকরণ করা হয়। পরমাণু ও অনুকে আয়নিত করার এবংরাসায়নিক বন্ধন  ভাঙার মত পর্যাপ্ত শক্তি প্রায় ১০ ইলেক্ট্রো ভোল্ট শক্তি আয়নাজিং বিকিরন বহন করে। তেজস্ক্রিয় পদার্থ যা α, β, বা γ  রশ্মির সাথে সাথে  হিলিয়াম নিউক্লিয়াস,ইলেকট্রন বা পজিট্রনেরএবং ফোটন  নির্গত করে তা আয়নাজিং বিকিরনের একটি সাধারণ উৎস। অন্যান্য উৎসের মধ্যে রয়েছে এক্স-রে, পজিট্রনের, নিউট্রন, মেসন সেকেন্ডারি কসমিক রে যা প্রাইমারি কসমিক রে পৃথিবীর বায়ু মন্ডলের সাথে আন্তক্রিয়ার পড়ে উৎপাদিত হয়।  গামা রশ্মি, এক্স-রে এবং অতিবেগুনী রশ্মির উচ্চতর শক্তি পরিসর ইলেক্ট্রোম্যাগনেটিক বর্ণালীর আয়নাইজিং অংশ গঠন করে। "আয়নাইজ" শব্দটি একটি পরমাণু থেকে দূরে এক বা একাধিক ইলেক্ট্রন ভেঙ্গে যাওয়াকে বোঝায়, এমন একটি ক্রিয়া যার জন্য অপেক্ষাকৃত উচ্চ শক্তির প্রয়োজন হয় যা এই ইলেক্ট্রোম্যাগনেটিক তরঙ্গ সরবরাহ করে। বর্ণালীতে আরও নিচে, নিম্ন অতিবেগুনি বর্ণালীর অ-আয়নাইজিং নিম্ন শক্তিগুলি পরমাণুকে আয়নিত করতে পারে না, কিন্তু আন্তঃপারমাণবিক বন্ধনগুলিকে ব্যাহত করতে পারে যা অণু গঠন করে, যার ফলে পরমাণুর পরিবর্তে অণুগুলি ভেঙে যায়; এর একটি ভাল উদাহরণ হল দীর্ঘ তরঙ্গদৈর্ঘ্য সৌর অতিবেগুনী দ্বারা সৃষ্ট রোদে পোড়া। দৃশ্যমান আলো, ইনফ্রারেড এবং মাইক্রোওয়েভ ফ্রিকোয়েন্সিতে UV এর চেয়ে দীর্ঘ তরঙ্গদৈর্ঘ্যের তরঙ্গগুলি বন্ধন ভাঙতে পারে না তবে তাপ হিসাবে অনুভূত বন্ধনে কম্পন সৃষ্টি করতে পারে। রেডিও তরঙ্গদৈর্ঘ্য এবং তার নীচে সাধারণত জৈবিক সিস্টেমের জন্য ক্ষতিকারক হিসাবে বিবেচিত হয় না। এগুলি শক্তির তীক্ষ্ণ বর্ণনা নয়; নির্দিষ্ট ফ্রিকোয়েন্সির প্রভাবে কিছু ওভারল্যাপ আছে। "বিকিরণ" শব্দটি একটি উৎস থেকে বিকিরণকারী তরঙ্গের ঘটনা (অর্থাৎ, সমস্ত দিকে বাইরের দিকে ভ্রমণ) থেকে উদ্ভূত হয়। এই দিকটি পরিমাপ এবং শারীরিক এককগুলির একটি সিস্টেমের দিকে নিয়ে যায় যা সমস্ত ধরনের বিকিরণে প্রযোজ্য। কারণ এই ধরনের বিকিরণ মহাকাশের মধ্য দিয়ে যাওয়ার সাথে সাথে প্রসারিত হয় এবং এর শক্তি সংরক্ষিত (শূন্যতায়), একটি বিন্দু উত্স থেকে সমস্ত ধরনের বিকিরণের তীব্রতা তার উত্স থেকে দূরত্বের সাথে সম্পর্কিত একটি বিপরীত-বর্গীয় আইন অনুসরণ করে। যে কোনো আদর্শ আইনের মতো, বিপরীত-বর্গীয় আইন একটি পরিমাপিত বিকিরণের তীব্রতাকে আনুমানিক করে যে পরিমাণ উৎসটি একটি জ্যামিতিক বিন্দুকে আনুমানিক করে। Weisstein, Eric W.। "Radiation"। Eric Weisstein's World of Physics। Wolfram Research। সংগ্রহের তারিখ ২০১৪-০১-১১।  "Radiation"। The free dictionary by Farlex। Farlex, Inc.। সংগ্রহের তারিখ ২০১৪-০১-১১।
অস্ট্রেলীয় টেস্ট ক্রিকেটারদের তালিকা

এটি অস্ট্রেলীয় টেস্ট ক্রিকেটারদের তালিকা সম্পর্কীয় নিবন্ধ। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। অস্ট্রেলিয়া ১৮৭৭ সালে টেস্ট ক্রিকেটে ইংল্যান্ডের সাথে যুগ্মভাবে বিশ্বের প্রাচীনতম দল হিসেবে অদ্যাবধি অংশগ্রহণ করছে। ১৮৭৭ সালে দলটি সর্বপ্রথম টেস্ট ক্রিকেট খেলায় অংশ নেয়। ৮ জানুয়ারি, ২০২১ তারিখ পর্যন্ত ৪৬০জন ক্রিকেটার অস্ট্রেলিয়া জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। পরিসংখ্যানটি ৮ জানুয়ারি, ২০২১ তারিখ অনুযায়ী সঠিক। বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট - প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন। সবক্ষেত্রেই তাঁদের রেকর্ডগুলো অস্ট্রেলিয়ার পক্ষে দেখানো হয়েছে। কেপলার ওয়েসেলস দক্ষিণ আফ্রিকার পক্ষেও খেলেন। উপরে শুধু অস্ট্রেলিয়া দলের পক্ষে অংশগ্রহণকৃত খেলায় দেখানো হয়েছে। ১৮ ডিসেম্বর, ২০১২ তারিখে ম্যাথু ওয়েডের একটি ওভারে ফিলিপ হিউজ উইকেট-রক্ষণের দায়িত্বে ছিলেন। অক্টোবর, ২০১৪ সালে পাকিস্তানের বিপক্ষে দ্বিতীয় টেস্টের দ্বিতীয় দিনে ব্রাড হাড্ডিন কাঁধের আঘাত পেলে, ডেভিড ওয়ার্নার ও গ্লেন ম্যাক্সওয়েল যৌথভাবে ৯৬তম ওভার থেকে ১২২তম ওভার পর্যন্ত এবং পাকিস্তানের প্রথম ইনিংসের ১৬৩তম ওভারে এ দায়িত্বে ছিলেন। পাকিস্তানের দ্বিতীয় ইনিংসের শুরু থেকে ৫১তম ওভার পর্যন্ত ওয়ার্নার উইকেট রক্ষণে ছিলেন। এ পর্যায়ে ম্যাক্সওয়েল ৬১তম ওভারে ইনিংস শেষ হওয়া পর্যন্ত উইকেটের পিছনে ছিলেন। ঐ সময়ে ওয়ার্নার উইকেট-রক্ষক হিসেবে একটি ক্যাচ নিয়েছিলেন। "1st Test: Australia v England at Melbourne, Mar 15–19, 1877 | Cricket Scorecard"। ESPN Cricinfo। ১ জানুয়ারি ১৯৭০। সংগৃহীত ১৮ মার্চ, ২০১৭। Andrew Fernando (১৮ ডিসেম্বর ২০১২)। "Australia's wicketkeeper-bowler"। ESPNcricinfo।  Brydon Coverdale (৩১ অক্টোবর ২০১৪)। "Haddin injures right shoulder"। ESPNcricinfo।  Innings scorecard via ESPNcricinfo. "David Warner catch: star batsman takes brilliant grab as fill-in wicketkeeper"। Fox Sports। ৩১ অক্টোবর ২০১৪।  টাই টেস্ট টেস্ট ক্রিকেট ২০০০-০১ ভারত ক্রিকেট দলের বাংলাদেশ সফর ক্রিকেট অস্ট্রেলিয়া হাউস্ট্যাট ক্রিকইনফো ক্রিকইনফোয় অস্ট্রেলিয়ার টেস্ট ব্যাটিং গড় ক্রিকইনফোয় অস্ট্রেলিয়ার টেস্ট বোলিং গড়
স্বাস্থ্য সচেতনতা

স্বাস্থ্য হলো শারীরিক ও মানসিক সুস্থতা। জন্ম ও মৃত্যুর মাঝে মানুষকে তার চারপাশের সামাজিক ও প্রাকৃতিক পরিবেশের উপর নির্ভশীল হয়ে থাকতে হয়। এই উভয় প্রকার পরিবেশ মানুষের শারীরিক ও মানসিক স্বাস্থ্যকে প্রভাবিত করে। স্বাস্থ্য সচেতনতা হলো কিছু অভ্যাসের আচরণ, যার দ্বারা আমরা শারীরিক ও মানসিকভাবে সুস্থ ও স্বাভাবিক জীবনযাপন করতে পারি। 'স্বাস্থ্যই সম্পদ'- এটি একটি বহু পরিচিত বাক্য। স্বাস্থ্যকর জীবনযাপনের জন্য সকল নাগরিকের স্বাস্থ্য সচেতনতা দরকার। স্বাস্থ্য সচেতনতার নানা দিক গুলো নিয়ে এভাবে ভাগ করা যায়। দৈনন্দিন কাজ কর্মে স্বাস্থ্য সচেতনতা। খাদ্যাভাসে স্বাস্থ্য সচেতনতা। অসুখ নিয়ে স্বাস্থ্য সচেতনতা। আচার আচরনে স্বাস্থ্য সচেতনতা। দৈনন্দিন কাজ কর্মে স্বাস্থ্য সচেতনতায় থাকবে পরিস্রুত পানীয় জল পান করা, শৌচের পরে ও খাওয়ার আগে সাবান দিয়ে হাত ধোয়া। স্বাস্থ্যবিধিসম্মত শৌচাগার ব্যবহার করা। ইত্যাদি। খাদ্যাভাসে স্বাস্থ্য সচেতনতায় থাকবে ক্ষতিকর খাদ্য ও পানীয় ব্যবহার না করা। মাদক সেবন থেকে দুরে থাকা। ভেজাল খাদ্য নিয়ে সচেতন থাকা। অসুখ নিয়ে স্বাস্থ্য সচেতনতায় উল্লেখ করা যায় অসুখের কারণ জানা। অসুখের সময় পথ্যের ব্যবহার ভুল ধারণা আছে, সেখান থেকে মুক্ত থাকা। অপ্রয়োজনীয় ও ক্ষতিকর ওষুধ ব্যবহার থেকে বিরত থাকা। যুক্তিযুক্ত চিকিৎসা ব্যবস্থার প্রচলন দরকার। আচার আচরনে স্বাস্থ্য সচেতনতায় বলা য়ায় পরিবেশকে নির্মল ও পরিচ্ছন্ন রাখা। যত্র তত্র আবর্জনা না ফেলা। সামাজিক জীবনযাপন করা। পরিবেশকে নির্মল রাখার গুরুত্বপূর্ণ দিক হলো ১) বাতাসের মান বজায় রাখা। বাতাসে কার্বনের পরিমান কমানো। ২) ভূপৃষ্ঠ ও ভূগর্ভস্থ জলকে দূষণমুক্ত রাখা। ৩) বিষাক্ত বস্তু ও বিপজ্জনক বর্জ্য সংস্পর্শ এড়ানো।
ম্যালভার্ন পানি

ম্যালভার্ন পানি বা ম্যালভার্ন জল হল প্রাকৃতিক ঝরনার জল বা পানি যা ইংল্যান্ডের দুটি কাউন্টি হেয়ারর্ফোডশায়ার ও ওরচেস্টারশায়ার এর সীমান্তে ম্যালভার্ন পাহাড়ে পাওয়া যায়। জল বা পানির গুণাগুণ তার উৎসের উপর নির্ভর করে, যুক্তরাজ্য পাওয়া প্রাচীনতম এবং সব থেকে কঠিন পাথর বা শিলা পাওয়া যায় এই ম্যালভর্ন পাহাড়ে । তাদের ভূতত্ত্ব ম্যালভার্ন এর ঝর্ণার জল বা পানির মানের কারণ। এই পাহাড় প্রাক-কেম্ব্রিয়ান আগ্নেয় এবং রূপান্তরিত শিলা দ্বারা গঠিত, যার প্রাচীনতমটি ৬৭০ মিলিয়ন বছরের পুরনো। ম্যালভর্ন জল বৃষ্টির পানি এবং তুষার মিশ্রিত পানি, যা প্রায় ৩০০ মিলিয়ন বছর আগে টেকটনিক আলোড়নে চাপের দ্বারা সৃষ্ট। বৃষ্টির উপর নির্ভর করে প্রবাহ ৩৫০ লিটার (৭৭ গ্যালন) প্রতি মিনিটে আবার কখন 36 লিটার (8 গ্যালন) প্রতি মিনিটে পরিবর্তিত হতে পারে। খুব সূক্ষ্ম ফাটল অন্যান্য অমেধ্য এর জন্য একটি ফিল্টার হিসাবে কাজ করে। ম্যালভার্ন হিলের উপর সকল ঝরনার ম্যাধ্যমে যে পরিমাণ জল প্রবাহিত হয় তার জন্য এখানকার বৃষ্টিপাত পর্যাপ্ত বলে মনে করা হয়। বসন্তে ভারী বৃষ্টিপাতের পর ছয় থেকে আট সপ্তাহ প্রচুর পানি প্রবাহিত এবং একটি শুষ্ক সময়ের পর প্রবাহ কমে যায়। জল বা পানি দীর্ঘদিন পর্যন্ত তার বিশুদ্ধতা জন্য প্রশংসিত। ১৭৫৬ সালে ডাঃ জন ওয়াল জল পরীক্ষা করেন, এতে দেখা যায়, এটা খুব অল্প খনিজ যুক্ত। তিনি বলেন "ম্যালভার্ন পানি কিছুই না ধারণ করার জন্য বিখ্যাত"। এছাড়াও উইলিয়াম হিবারডেন ম্যালভার্ন জলের বিশুদ্ধতা উল্লেখ করেন, তিনি বলেন "ম্যালভর্ন পানি ইংল্যান্ডে অন্য কোন ঝরনার পানি থেকে বিশুদ্ধ, যা আমি কখনও পরীক্ষা করেছি বা শুনেছি"। ম্যালভর্ন পাহাড়ে অন্তত ৭০ টি উৎস রয়েছে এই জলের, যেখানে স্থানীয়রা বিনা খরচে তাদের পাত্র পূরণ করে থাকে। কিছু জনপ্রিয় উৎস হল: বিউচ্যাস্প ফাউন্টেইন-কাউলেগ রোড ইভিনডাইন ঝরনা-জুবলি ড্রাইভ হাইসল্যাড ঝরনা-পশ্চিম ম্যালভার্ন হলি ওয়েল-ম্যালভার্ন ওয়েল জুবলি ফাউন্টেইন-ম্যালভার্ন ওয়েল মরিস ওয়েল,ওয়েলস কমন-লোয়র ওয়চি এসটি আননস ওয়ল-গ্রেট ম্যালভার্ন
জামায়াতে ইসলামী কাশ্মীর

জামায়াতে ইসলামীর কাশ্মীর হল ভারতের জম্মু ও কাশ্মীর রাজ্যের একটি ধর্মীয়-রাজনৈতিক সংগঠন। এটি জামায়াত-ই-ইসলামী হিন্দ (জামায়াতের ভারতীয় শাখা) থেকে আলাদা একটি স্বতন্ত্র সংগঠন। সংগঠনটির বিবৃত অবস্থান হল জম্মু ও কাশ্মীরের বিতর্কিত অঞ্চল নিয়ে সৃষ্ট কাশ্মির সমস্যা সমাধানে এই বিষয়টি জাতিসংঘ অনুযায়ী সাজানো অথবা ভারত ও পাকিস্তান এবং জম্মু ও কাশ্মীরের (পূর্ব স্বাধীনতার জন্য) প্রকৃত প্রতিনিধিদের মধ্যে ত্রিপক্ষীয় আলোচনা আবশ্যক মনে করে। ১৯৭২ সালের কাশ্মির বিধানসভা নির্বাচনে জামায়াতে ইসলামী অংশগ্রহণ করে এবং পাঁচটি আসনে বিজয়ী হয়। কিন্তু ১৯৭৭ সালের নির্বাচনে একটি মাত্র সিট পায়। Widmalm, Sten। Kashmir in Comparative Perspective: Democracy and Violent Separatism in India। Routledge। পৃষ্ঠা 54। সংগ্রহের তারিখ ১ নভেম্বর ২০১৪। The Plebiscite Front was still not trusted enough to be allowed to compete in the State Assembly election in 1972, although, ironically, the Jamaat-e-Islami, which was to become the leading separatist organisation in the late 1980s and 1990s, was allowed to contest it and did so with some success, winning five seats.  Widmalm, Sten। Kashmir in Comparative Perspective: Democracy and Violent Separatism in India। Routledge। পৃষ্ঠা 57। সংগ্রহের তারিখ ১ নভেম্বর ২০১৪।
উচুন্টি

উচুন্টি (ইংরেজি: goatweed, whiteweed) হল ক্রান্তীয় আমেরিকার স্থানীয়, বিশেষত ব্রাজিল এবং এশিয়ার বাংলাদেশ সহ অন্যান্য অঞ্চলে সাধারণত আক্রমণকারী আগাছা হিসাবে বিবেচিত একটি উদ্ভিদ। এটি স্যাতস্যাতে স্থানে বেশি জন্মে। একে ফুলকুড়ি, দোচুন্টি, ভুরভুষি নামেও ডাকা হয়। উচুন্টি বিরুৎ ধরনের বার্ষিক ঔষধি উদ্ভিদ। এর গাছ ৩০ - ৬০ সেমি লম্বা হয়, কাণ্ড খাড়া ও রোমশ, পাতা অর্ধগোলাকার ও কিনার খাঁজকাটা ২ - ৬ সেমি লম্বা এবং ফুল নীলাভাব সাদা রঙের হয়। এটি কিছুক্ষেত্রে কীটনাশক হিসাবে ব্যবহৃত হয়। এটি খেলে যকৃতে ক্ষত ও টিউমার হতে পারে। এই উদ্ভিদে পাইরোলাইজিডিন জাতীয় উপক্ষার পাওয়া যায়। Tropicos search for Ageratum conyzoides "AGERATUM CONYZOIDES L."। www.mpbd.info (ইংরেজি ভাষায়)। Medicinal Plants of Bangladesh। ৭ মে ২০১৭ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৭।  "Ageratum conyzoides"। NSW Flora Online।  Ming, L.C. (১৯৯৯)। "Ageratum conyzoides: A tropical source of medicinal and agricultural products"। Janick, J.। Perspectives on new crops and new uses। Alexandria VA: ASHS Press। পৃষ্ঠা 469–473। আইএসবিএন 0961502703।  Sani, Y.; Bahri, S. (১৯৯৪)। "Pathological changes in liver due to the toxicity of Ageratum conyzoides"। Penyakit Hewan। Indonesia। 26 (48): 64–70। আইএসএসএন 0216-7662। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৮।  Fu, P.P.; Yang, Y.C.; Xia, Q.; Chou, M.C.; Cui, Y.Y.; Lin G. (২০০২)। "Pyrrolizidine alkaloids-tumorigenic components in Chinese herbal medicines and dietary supplements" (পিডিএফ)। Journal of Food and Drug Analysis। 10 (4): 198–211। ২০১২-০১-০৫ তারিখে মূল (পিডিএফ) থেকে আর্কাইভ করা।
ধূপগড়

ধূপগড় পর্বত বা ধূপগড় সাতপুরা পর্বতশ্রেণীর উচ্চতম শৃঙ্গ, যা ভারতের মধ্যপ্রদেশে অবস্থিত। এর উচ্চতা ১৩৫০ মিটার (৪৪২৯ ফিট)। ধূপগড় মধ্যপ্রদেশের উচ্চতম শৃঙ্গ। এই পর্বতশৃঙ্গ সুদৃশ্যতম সূর্যাস্তের জন্য জনপ্রিয়। পাচমাড়ি হিল স্টেশন এর খুব কাছেই অবস্থিত। সাতপুরা পর্বতশ্রেণী মধ্যপ্রদেশ Madhya Pradesh for sight-seeing and shikar। Directorate of Information and Publicity, Madhya Pradesh। ১৯৬৪। ওসিএলসি 8112689।  M.S. Kohli (২০০২)। Mountains of India: Tourism, Adventure and Pilgrimage। Indus Publishing। পৃষ্ঠা 39–। আইএসবিএন 978-81-7387-135-1।  Pachmarhi
সর্বোচ্চ শৃঙ্গ অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা

এই তালিকা ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গের তালিকা। কাঞ্চনজঙ্ঘা (৮,৫৮৬ মি) নন্দা দেবী (৭,৮১৬ মি) আনাইমুড়ি (২,৬৯৯৫ মিটার) কলসুবাই (১,৬৪৬ মিটার) সান্দাকফু (৩,৬৩৬ মিটার) "Kangchenjunga - Peakware"। ২০০৯-০২-২০ তারিখে মূল থেকে আর্কাইভ করা। সংগ্রহের তারিখ ২০০৮-১২-২৭।  "Nanda Devi - Peakware"। ২ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৭।  "Famous peaks in Himachal Pradesh"।  "Sandakphu"। ২০০৮-১২-২৫ তারিখে মূল থেকে আর্কাইভ করা।  "Hills Of Manipur"। ২০১৩-০৩-২৩ তারিখে মূল থেকে আর্কাইভ করা।  "Manipur Tourism District:Senapati"। ২০১৭-০৪-০৩ তারিখে মূল থেকে আর্কাইভ করা। সংগ্রহের তারিখ ২০১৪-১০-১৪।  "A Beautiful Green Hills"। ২০০৭-০৯-২৯ তারিখে মূল থেকে আর্কাইভ করা।  "Phawngpui, Mizoram"। ২০০৯-০৫-০২ তারিখে মূল থেকে আর্কাইভ করা। সংগ্রহের তারিখ ২০০৮-১২-২৭।  The Rough Guide to India। Rough Guides। ১ অক্টোবর ২০১৩। পৃষ্ঠা 963–। আইএসবিএন 978-1-4093-4267-0।  "Assam Hills"। Birdlife International। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৭।  Ganesh Prabhu (২০১৪-০৩-১৯)। "Udupi-Chikmagalur: A constituency that's beset by problems"। The Hindu।  "Guru Shikhar, Mount Abu"। ২০০৯-০৪-১০ তারিখে মূল থেকে আর্কাইভ করা।  The Geography of India: Sacred and Historic Places The britannica Quiqmaster "Deomali Peak in Koraput"।  "Kalsubai"। ২০১১-০৭-২২ তারিখে মূল থেকে আর্কাইভ করা। সংগ্রহের তারিখ ২০০৮-১২-২৭।  Bijender K Punia (১৯৯৪)। Tourism Management: Problems and Prospects। APH Publishing। পৃষ্ঠা 21–। আইএসবিএন 978-81-7024-643-5।  "Parasnath"। ২০০৫-১০-১৮ তারিখে মূল থেকে আর্কাইভ করা।  M.S. Kohli (২০০২)। Mountains of India: Tourism, Adventure and Pilgrimage। Indus Publishing। পৃষ্ঠা 39। আইএসবিএন 978-81-7387-135-1।  Bailadila Hills, Dantewada district, Chhattisgarh "National Mineral Development Corporation, Dantewada district, Chhattisgarh"। ২০১৭-০৩-০১ তারিখে মূল থেকে আর্কাইভ করা। সংগ্রহের তারিখ ২০১৪-১১-০৬।  छत्‍तीसगढ़ के सर्वोच्च शिखर गौरलाटा पर 5 वर्ष की एडविना कांत Background Information about the State of Gujarat ওয়েব্যাক মেশিনে আর্কাইভকৃত ২০ আগস্ট ২০১৭ তারিখে, dgfasli.nic.in "The tiger in the tale"। The Times of India। ২০১১-১২-১২।  "GAZETTEER RUPNAGAR"। ২০১৬-০৭-১৬ তারিখে মূল থেকে আর্কাইভ করা। সংগ্রহের তারিখ ২০১৪-০৯-২৫।  "Wikimapia - Doli Gutta (965m) - Telangana Chhattisgarh border. Possibly highest point in Telangana"।  "Highest Peaks in India"।  "Peakbagger - Betalongchhip, India"।  Fort Someshwar, West Champaran district, Bihar "Top 10 highest Himalaya mountain peaks in India"।  "Top 10 highest peaks of India"।  "Saddle Peak -- Britannica"।
গনি

গনি বা ঘনিয়া বা কুরচি (বৈজ্ঞানিক নাম: Labeo gonius) (ইংরেজি: Kuria labeo) হচ্ছে Cyprinidae পরিবারের Labeo গণের একটি স্বাদুপানির মাছ। দেহ লম্বা, মাছের পৃষ্ট দেশ অঙ্কীয়দেশর তুলনায় অধিক উত্তল। চোখ দুটি মধ্যম আকৃতির, এর ব্যাস মাথার দৈর্ঘের ৪.৫ থেকে ৫ অংশ। মুখ মধ্যম অবতল ও সরু, ঠোঁট পুরু এবং ঝালরযুক্ত। তুণ্ড কিছুটা মুখের বাইরের দিকে বর্ধিত। বাংলাদেশ, ভারত, মায়ানমার, পাকিস্তান এবং আফগানিস্তান অঞ্চলে এ মাছ পাওরা যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত। বাংলাদেশের মাছের তালিকা বাংলাদেশের স্বাদুপানির মাছের তালিকা বাংলাদেশের সংরক্ষিত মাছের তালিকা "Hypophthalmichthys molitrix"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2011। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p. আহমেদ, মোঃ ছগীর (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৮২–৮৩। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
তরিকউল্লাহ

শহীদ তরিকউল্লাহ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ তরিকউল্লাহর জন্ম নোয়াখালী জেলার সেনবাগ উপজেলার কাবিলপুর ইউনিয়নের শায়েস্তানগর গ্রামে। তার বাবার নাম আকু আলী এবং মায়ের নাম মোহরজান বেগম। তার স্ত্রীর নাম আঙ্কুরের নেছা। তার দুই ছেলে। তরিকউল্লাহ চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে যুদ্ধে যোগ দেন। যশোর-সাতক্ষীরা অঞ্চলে প্রতিরোধ যুদ্ধ শেষে আশ্রয় নেন ভারতের বয়রায়। বেনাপোল ও ভোমরা সাব সেক্টর এলাকায় যুদ্ধ করেন তিনি। তরিকউল্লাহ যুদ্ধ করেন ৮ নম্বর সেক্টর এলাকায়। সাহসিকতার সঙ্গে অনেক যুদ্ধে অংশ নিয়েছেন। মে মাসের শেষ দিকে সীমান্ত এলাকায় পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। এই যুদ্ধে তরিকউল্লাহ মুক্তিবাহিনীদের একটি দলের নেতৃত্ব দেওয়ার পাশাপাশি সাহসিকতার সঙ্গে নিজেও প্রত্যক্ষ যুদ্ধ করেন। এই যুদ্ধের বিবরণ আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইয়ে (মাওলা ব্রাদার্স, ঢাকা ১৯৯৯)। পাকিস্তানি সেনারা ২৭-২৮ মে ভোর চারটার দিকে দুটি কোম্পানি নিয়ে মুক্তিবাহিনীর অবস্থানের ওপর ঝাঁপিয়ে পড়ে। উভয় পক্ষে ব্যাপকভাবে সংঘর্ষ হয়। পাকিস্তানি সেনারা তেমন সুবিধা না করতে পেরে পেছনে সরে যায়। সকাল ছয়টায় পুনরায় পাকিস্তানি সেনারা পাল্টা আক্রমণ করে। থেমে থেমে এই সংঘর্ষ ১৪ ঘণ্টা স্থায়ী হয়। পাকিস্তানি সেনাদের একটি ব্যাটালিয়নের বিভিন্ন কোম্পানি বিভিন্ন সময় এই সংঘর্ষে অংশ নেয়। এই সংঘর্ষে পাকিস্তানি সেনাদের পক্ষে ব্যাটালিয়ন কমান্ডার আহত ও একজন ক্যাপ্টেনসহ ১৩০ জনের মতো নিহত হয়। মুক্তিবাহিনীর দুজন শহীদ ও আটজন আহত হয়। এই সংঘর্ষে জব্বার, বেলায়েত হোসেন, তরিকউল্লাহ অপূর্ব বীরত্বের পরিচয় দেন। মুক্তিযুদ্ধের চূড়ান্ত পর্যায়ে ২৮ বা ২৯ নভেম্বর যশোর জেলার শার্শা উপজেলার কাগজপুকুর এলাকায় এক যুদ্ধে বীর মুক্তিযোদ্ধা তরিকউল্লাহ শহীদ হন। তরিকউল্লাহ'র জন্মস্থান নোয়াখালী জেলার সেনবাগ উপজেলার স্টেডিয়ামটি তার নামে শহীদ তরিক উল্ল্যাহ বীর বিক্রম স্টেডিয়াম নামকরণ করা হয়েছে। দৈনিক প্রথম আলো, "তোমাদের এ ঋণ শোধ হবে না" | তারিখ: ১৫-০১-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ২৯৯। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ১৭১। আইএসবিএন 9789849025375।
হামিরসার হ্রদ

হামিরসার হ্রদ ভুজের প্রধান জলের উৎস। ৪৫০ বছরের পুরনো এই লেক শীতের মরসুমে পেলিক্যান, স্পট বিল হাঁস, পেন্টেট স্টক ইত্যাদি পরিযায়ী পাখিদের কলতানে সরব হয়ে ওঠে। জলের প্রধান উৎস হওয়ায় এই হ্রদকে ঘিরে চলে আসছে এক বহু পুরনো রীতি। বর্ষার পর যখনই হামিরসারের জল উপচে পড়েছে, তখন ঈশ্বরকে ধন্যবাদ দিয়ে রাজারা পুজো করতেন এবং লাড্ডু বিতরণ করতেন। যাকে মেঘা লাড্ডু বলা হয়। রাজার পদ অতীত হয়ে গেলেও অতীত হয়নি সেই রীতি। শেষ ছ’বছরের মধ্যে ২০১০-এ জল ছাপিয়ে যায় হামিরসারের। প্রথা মেনে পুজো ও মেঘা লাড্ডু বিতরণ হয়েছিল। প্রাগ মহল আয়না মহল ভূজ ফোর্ট "the famous Hamirsar Lake named after the founder of Bhuj"।  "Hamirsar Lake ready for another celebration"।
প্রাগ মহল

প্রাগ মহল হল গুজরাটের ভূজ শহরের একটি প্রসাদ।এটি এই শহরের প্রধান পর্যটন আকর্ষণ। ১৮৭৯ সালে দ্বিতীয় রাও প্রাগমলজি তৈরি করেছিলেন মহলটি। তাঁর নামানুসারেই এই মহলের নাম। বালি পাথর ও ইতালীয় মার্বেল ব্যবহার করা হয়েছিল এটি তৈরির জন্য। প্রাগ মহলের ক্লক টাওয়াটি ৪৫ থেফুট উঁচু। যেখান থেকে গোটা ভুজ শহরটা দেখা যায়। বহু ভারতীয় চলচ্চিত্র এই মহলের দৃশ্য ধারণ করা হয়েছে।প্রাগ মহলের ইউরোপীয় সৌন্দর্যকে পুরোদস্তুর কাজে লাগিয়েছেন ভারতীয় সিনেমার পরিচালকরা। ‘হম দিল দে চুকে সনম’, ‘লগান’ ইত্যাদি অনেক ছবির শুটিং হয়েছে এই মহলে। "Prag Mahal to be renovated on Amitabh Bachchan's suggestion"।  "This palace was built for Rao Pragmalji II (1860-75) by the British architects and the Kutchi builders"।
পিচ (ক্রিকেট)

পিচ ক্রিকেট খেলায়, মাঠের মাঝে দুই উইকেটের মাঝে ২২ গজ(২০.১২ মিটার) লম্ব এবং ১০ ফিট(৩.০৫ মিটার) প্রস্থ শক্ত মাটি দিয়ে বানানো স্থান। এটি সমতল এবং স্বাভাবিকভাবে সামান্য ঘাস থাকে। বিশ্বের কিছু অংশে অপেশাদার ম্যাচে কৃত্রিম পিচ কখনো কখনো ব্যবহার করা হয়। যা কংক্রিট এর একটি স্ল্যাব, ছোবড়া মাদুর, কৃত্রিম টার্ফ, মাঝে মাঝে ছোবড়া মাদুরের উপর আলগা মাটি দ্বারা করা হয়। কৃত্রিম পিচের ব্যবহার পেশাদারী ক্রিকেটে বিরল । ক্রিকেটে আইন দ্বারা নির্দিষ্ট পিচ, মাপ নির্দিষ্ট করা আছে। ক্রিকেট পিচ সাধারণত ব্যবহারিকভাবে উত্তর-দক্ষিণ ভিত্তিক করা হয় কারণ যাতে বিকেলে সূর্য একজন ব্যাটসম্যানের জন্য অসুবিধার  না হয়। "The measurements of cricket"। ESPN Cricinfo। সংগ্রহের তারিখ ১৯ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রুশ–তুর্কি যুদ্ধ (১৫৬৮–১৫৭০)

রুশ–তুর্কি যুদ্ধ (১৫৬৮–১৫৭০) অথবা ১৫৬৯ সালের দন–ভোল্গা–অস্ত্রাখান অভিযান (যেটিকে অটোমান সূত্রগুলোতে অস্ত্রাখান অভিযান নামে অভিহিত করা হয়) ১৫৬৮ থেকে ১৫৭০ সালে রুশ জারতন্ত্র এবং অটোমান সাম্রাজ্যের মধ্যে সংঘটিত হয়। যুদ্ধের মূল কারণ ছিল অস্ত্রাখান। এটি ছিল রাশিয়া ও তুরস্কের মধ্যে সর্বপ্রথম যুদ্ধ। ১৫৫৬ সালে রাশিয়ার জার চতুর্থ ইভান (যিনি ভয়ঙ্কর ইভান বা ইভান দ্য টেরিবল নামে সমধিক পরিচিত) অস্ত্রাখান খানাত দখল করে নেন এবং ভোল্গা নদীর সন্নিকটে পাহাড়ের ওপরে একটি নতুন দুর্গ নির্মাণ করেন। এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তার প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা দন ও ভোল্গা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী আজভ অবরোধ করে। কিন্তু অস্ত্রাখানের সামরিক প্রশাসক প্রিন্স পিওতর সেরেব্রিয়ানি-ওবোলেনস্কির নেতৃত্বে সেখানকার সামরিক ঘাঁটিতে অবস্থানকারী রুশ সৈন্যরা অবরোধকারী তুর্কি সৈন্যদের পরাজিত ও বিতাড়িত করে। মস্কো থেকে প্রেরিত ৩০,০০০ সৈন্যবিশিষ্ট সহায়তাকারী রুশ বাহিনী খাল খননের কাজে নিয়োজিত শ্রমিকদের এবং তাদের সুরক্ষার জন্য প্রেরিত ক্রিমিয়ান তাতার সৈন্যদের আক্রমণ করে তাড়িয়ে দেয়। ফিরতি পথে অবশিষ্ট তুর্কি ও তাতার সৈন্য ও শ্রমিকদের মধ‍্যে ৭০ শতাংশ হয় স্তেপভূমির প্রচণ্ড শীতে মৃত্যুবরণ করে অথবা সার্কাশীয়দের আক্রমণের শিকারে পরিণত হয়। অটোমান নৌবহরও প্রচণ্ড ঝড়ের কবলে পড়ে ধ্বংস হয়ে যায়। তবে অটোমান সাম্রাজ্য সামরিকভাবে পরাজিত হওয়া সত্ত্বেও মধ্য এশিয়া থেকে আগত মুসলিম তীর্থযাত্রী ও বণিকদের নিরাপত্তা নিশ্চিত করার জন্য এবং তেরেক নদীর তীরে নির্মিত রুশ দুর্গ ধ্বংস করে ফেলার জন্য রাশিয়ার কাছে দাবি জানায়। রাশিয়ার জার ইভান এসময় সুইডেনের বিরুদ্ধে যুদ্ধে ব্যস্ত থাকায় অটোমানদের দাবি মেনে নিতে রাজি হন। Janet Martin, Medieval Russia:980-1584, (Cambridge University Press, 1996), 356. মধ্যযুগের মুসলিম ইতিহাস (আশরাফউদ্দিন আহমেদ), অটোমান তুর্কি সাম্রাজ্য, পৃ. ২৭৫ Janet Martin, Medieval Russia:980-1584, 356. Николай Шефов. Битвы России. Военно-историческая библиотека. М., 2002 DeVries, Kelly Robert (২০১৪-০৫-০১)। "The European tributary states of the Ottoman Empire in the sixteenth and seventeenth centuries"। Choice (ইংরেজি ভাষায়)। 51 (09): 51–5179। আইএসএসএন 0009-4978। ডিওআই:10.5860/CHOICE.51-5179।  Janet Martin, Medieval Russia:980-1584, 354.
আর্মাকোন্ডা

আর্মাকোন্ডা পূর্বঘাট পর্বতমালার উত্তরের একটি পর্বতশৃঙ্গ, যা গোদাবরী নদী অববাহিকায় অবস্থিত। এটি ভারতের অন্ধ্রপ্রদেশ রাজ্যের বিশাখাপত্তনম জেলায় অবস্থিত। গোদাবরী নদী অববাহিকায় অবস্থিত আর্মাকোন্ডা অন্ধ্রপ্রদেশ রাজ্যের সর্বোচ্চ শৃঙ্গ, যার উচ্চতা ১,৬৮০ মিটার। এটি পূর্বঘাট পর্বতশ্রেণীরও উচ্চতম শৃঙ্গ। ভারতীয় জরিপ বিভাগের মানচিত্র অনুযায়ী এর নাম সীতামমা কোন্ডা (Sitamma Konda)। ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গ তালিকা Arma Konda / Sitamma Konda (1680m) 5 Hill Ranges of Indian Peninsular Plateau